**Tanítási/foglalkozási tervezet**

**A tanítás/foglalkozás helye**: Szeged és Térsége Bárczi Gusztáv EGYMI 6723 Szeged, Sólyom utca 4.

**A tanítás/foglalkozás ideje:** 2022. október 3.

**Tanít:** Retkes Edit

**Osztály/csoport:** Tanulásban akadályozott 6. osztály

**Tantárgy:** Etika

**A tanítás/foglalkozás témaköre:** Test és lélek, kapcsolat, barátság, szeretet, kortársi csoportok, társadalmi együttélés

**A tanítás/foglalkozás anyaga:** Állatok Világnapja, külső és belső tulajdonságaink, közösségeink, a család

**A tanítás/foglalkozás célja:** Az élet, illetve az életformák gazdag változatosságának és változékonyságának tisztelete a természetben és a kultúrában. Egyéni és közösségi identitás formálása, stabilizálása, az egyének és a csoportok közti együttműködés megteremtése. Szocio-emocionális készségek, erkölcsi gondolkodás, kommunikációs képességek fejlesztése. Komplex személyiségfejlesztés, értelmi, érzelmi formálás és a cselekvésre buzdítás. Közösséghez való tartozás fontosságának tudatosítása; környezetvédelemre nevelés. Elfogadó attitűd erősítése, a testi és lelki vonásokban megnyilvánuló sokszínűség elfogadása.

**A felkészülésnél felhasznált szakirodalom:**

Szeged és Térsége Bárczi Gusztáv EGYMI Helyi tanterve

 <https://drive.google.com/file/d/1FlTmUHglaPdffJZbunSRC6RZctG7-1t-/view>

Kerettanterv az enyhe értelmi fogyatékos tanulók számára 5–8. évfolyam Etika tantárgy <https://www.oktatas.hu/kozneveles/kerettantervek/2020_nat>

<https://www.oktatas.hu/kozneveles/kerettantervek/2020_nat/kerettantervek_sni_tanulok/enyhe_sni_5_8>

Stelkovics Brigitta: Színtelenség?

<https://ligetmuhely.com/szitakoto/stelkovics-brigitta-szintelenseg/>

**A tanítási óra/foglalkozás eszközei:** cédulák állatnevekkel, székek, interaktív online puzzle, Szitakötő folyóiratok, filctollak, csomagolópapír, *Hogy vagy?* –állatos kártyák

**Források:**

<https://www.erkolcstant-tanitok.hu/2013/10/27/jatekgyujtemenyek/>

https://www.jigsawplanet.com/?rc=play&pid=278510e5fdcf

<https://wwf.hu/archiv/az-allatok-vilagnapja>

<https://www.erdekesvilag.hu/szivmelengeto-kepek-aranyos-allatcsaladokrol/>

<https://ligetmuhely.com/szitakoto/stelkovics-brigitta-szintelenseg/>

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **a feladat sor-****száma** | **a feladatra****fordított idő** | **fejlesztési tartalom,****instrukciók****tevékenység** | **didaktikai célok,****feladatok** | **tanulásszervezési formák** | **módszerek** | **eszközök** | **egyéni****segítségnyújtás,****differenciált feladatadás** | **megjegyzés** |
| **I. BEVEZETŐ RÉSZ** |
| 1. | 5 perc | ***Az állatok konferenciája* nevű játék**Erich Kästner „Az állatok konferenciája” c. művéből olvasok fel egy szövegrészletet. A benne előforduló állatok nevét cédulára írtam. Minden tanuló húz egy cédulát.Amelyik állat hallja a saját nevét, felpattan, és háromszor megkerüli a széket, amin a játékvezető ül, majd újra leül a helyére. Ha az hangzik el, hogy „az állatok”, vagy „minden állat”, mindenkinek fel kell ugrania, és meg kell kerülnie a játékvezetői széket. | koncentrációs képesség fejlesztése,bemelegítés, motiválás, érdeklődés felkeltése | frontális | játék, megbeszélés | cédulák állatnevekkel, székek | A lassabban olvasó tanulók is elég időt kapnak az állatnevek elolvasásához. | A tanulók körben ülnek (asztalok nélkül.) A játékvezető helyet foglal a terem közepére rakott széken, és elkezdi olvasni a szöveget. |
| 2. | 2 perc | **Interaktív online puzzle**A tanulók közösen raknak ki egy online puzzle-t a témához kapcsolódóan.  | bemelegítés, motiválás, érdeklődés felkeltése, szemléltetés, együttműködés, türelem fejlesztése | frontális | játék | Interaktív online puzzle<https://www.jigsawplanet.com/?rc=play&pid=278510e5fdcf> | Minden tanuló sorba kerül, akinek nem megy, annak segítünk szóban. | A tanulók a helyükön ülnek, egyszerre egy tanuló jön ki az interaktív táblához. |
| 3. | 3 perc | **Beszélgetés a gondolatébresztő képről, az állatvédelemről.**A tanulók megfogalmazzák, miért fontos az állatvédelem, az élőlényeknek milyen jelentősége van az életünkben. | érdeklődés felkeltése, értékek megfogalmazása, saját vélemény kifejezése, tanultak felelevenítése | frontális | megbeszélés, szemléltetés | Interaktív online puzzle<https://www.jigsawplanet.com/?rc=play&pid=278510e5fdcf> | Egy-egy szót minden tanuló fogalmazzon meg a képről ami eszébe jut, aki tud, mondatot alkosson | A tanulók a helyükön ülnek. |
| **II. FŐ RÉSZ** |
| 4. | 3 perc | **Ismeretterjesztő szöveg olvasása az Állatok Világnapjához kapcsolódóan**Mit tudunk a szervezetről? | érdeklődés felkeltése, szövegértés, kommunikáció, szociális képességek fejlesztése, új ismeretek elsajátítása | frontális | megbeszélés, szemléltetés, cselekedtetés | Cikk az Állatok Világnapjáról<https://wwf.hu/archiv/az-allatok-vilagnapja> | Önként jelentkező tanuló olvassa fel a szöveget. | A szöveg az interaktív táblára kivetítve. |
| 5. | 2 perc | **Beszélgetés az Állatok Világnapjáról.**Mikor van az Állatok Világnapja?Mi a legfontosabb üzenete?Mióta tartják?Kihez köthető? | szövegértés, kommunikáció, szociális képességek fejlesztése, új ismeretek elsajátítása | frontális | megbeszélés | Cikk az Állatok Világnapjárólhttps://wwf.hu/archiv/az-allatok-vilagnapja |  | A tanulók körben ülnek a székeken. |
| 6. | 5 perc | **Képek nézegetése állatcsaládokról**Minden tanuló feladata egy kedvenc kép kiválasztása és annak megindoklása. Beszélgetünk az állatok és emberek családjának hasonlóságairól és különbségeiről. |  | frontális | szemléltetés, megbeszélés | <https://www.erdekesvilag.hu/szivmelengeto-kepek-aranyos-allatcsaladokrol/> | Minden tanuló választ kedvenc képet. | A tanulók odajönnek az interaktív táblához. |
| 7. | 3 perc | **Külső és belső tulajdonságok gyűjtése.**A tanulóknak az a feladata, hogy a képen szereplő flamingó és zebra külső és feltételezett belső tulajdonságait gyűjtsék össze.  | együttműködés, kommunikációs képességek fejlesztése, tanultak felelevenítése, alkalmazása | frontális | cselekedtetés, megbeszélés, szemléltetés | <https://ligetmuhely.com/szitakoto/stelkovics-brigitta-szintelenseg/> |  | A tanulók körben ülnek a székeken. |
| 8. | 7 perc | **Szöveg olvasása**A szöveget először a pedagógus olvassa fel, megfigyelési szempontokat ad meg előtte.Kik a szereplők? Mik a helyszínek? Hogyan érzi magát a főszereplő? | szociális, kommunikációs képességek fejlesztése | frontális | cselekedtetés, megbeszélés, szemléltetés |  |  | A tanulók körben ülnek a székeken. |
| 9. | 5 perc | **Kérdések alapján beszélgetés**Miért volt szomorú a főszereplő?Milyen élete volt?Fog neki hiányozni valaki vagy valami a múltból? | szociális, kommunikációs képességek fejlesztése | frontális | kérdés-felelet, megbeszélés |  |  | A tanulók körben ülnek a székeken. |
| 10. | 5 perc | **Állatkert és szabadság, előnyök és hátrányok**A tanulók 2 csoportot alkotnak az alapján, hogy milyen színű kártyát húztak. Egyik csapat az állatkerti élet előnyeit, másik a hátrányait gyűjti össze. Megbeszéljük mindkét oldalt, az érveket és ellenérveket. | etikai kérdések és válaszok megfogalmazása, kifejezőkészség fejlesztése | csoportmunka |  | csomagolópapír, filctollak |  | A tanulók 2 csoportban ülnek. |
| **III. BEFEJEZŐ RÉSZ** |
| 11. | 5 perc | **Hogy vagy? II. – kártya választása és érzelmek megosztása, kifejezése***Hogy vagy?* kérdéssel aktuális lelkiállapot kifejezése. – válasszon egy olyan állatos kártyát, ami szerinte tükrözi a pillanatnyi érzelmi állapotát. | foglalkozás lezárása, érzelmek kifejezésének gyakorlása, kifejezőkésség fejlesztése | frontális | beszélgetés | Hogy vagy? II. állatos kártyák | Amelyik tanulónak nehezebben megy, segítek kérdésekkel érzelmei kifejezésében, gondolatait megfogalmazásában. | A tanulók körben ülnek a székeken, a kártyák a padlón szétszórva. |

